**HONVÉDELMI MINISZTÉRIUM** sz. példány

**VÉDELEMGAZDASÁGI HIVATAL**

Nyt. szám: BI/481-……/2017

Szerződés azonosító:

**VÁLLALKOZÁSI SZERZŐDÉS**

**TERVEZET**

|  |
| --- |
| mely létrejött a **HM Védelemgazdasági Hivatal**és a **Vállalkozó**között |

**- 2017 -**

**A SZERZŐDÉS ALANYAI**

|  |  |
| --- | --- |
| **MEGRENDELŐ:** | **Honvédelmi Minisztérium Védelemgazdasági Hivatal** (HM VGH)(továbbiakban: **Megrendelő**) |
| Képviseli: | Fodor Péter dandártábornok, főigazgató |
| Címe: | 1135 Budapest, Lehel utca 35-37. |
| Postacím: | 1555 Budapest, Pf. 74. |
| Telefon | +36 1 433 8015 |
| Telefax | +36 1 433 8007 |
| Adószám: | 15714015-2-51 |

|  |  |
| --- | --- |
| **VÁLLALKOZÓ:** | (továbbiakban: **Vállalkozó**) |
| Képviseli: |  |
| Címe: |  |
| Telefon:  |  |
| Telefax: |  |
| Cégjegyzékszáma: |  |
| Pénzforgalmi jelzőszáma: |  |
| Adószám: |  |

A Vállalkozási szerződés létrejött a **Megrendelő** ésa **Vállalkozó** (továbbiakban: **Felek**) között az alábbiak szerint:

A szerződés alapja a 2016. évi XXX. törvény (továbbiakban: Vbt.) 71. § alapján lefolytatott tárgyalásos eljárás során 2017. …-án …….. nyilvántartási számon kiadott részvételi felhívás (nyt. szám: BI/481-…2017.), részvételi dokumentáció (nyt. szám: BI/481-…/2017.) , a 2017. …- án megküldött Ajánlattételi felhívás (nyt. szám: BI/481-…/2017.), a 2017. …-án tartott helyszínbejárásról készült jegyzőkönyv (nyt. szám: BI/481-…/2017.), a BI/481-…/2017. nyilvántartási számú tárgyalási jegyzőkönyv(ek), valamint a Vállalkozó által 2017. …-én benyújtott ajánlat és a 2017. …-én benyújtott végső ajánlat, melyben a Vállalkozó teljes körű nyilatkozatot tett. Fenti okmányok jelen szerződés szerves részét képezik.

1. **A szerződés tárgya és a teljesítés helye**
	1. Jelen szerződés tárgya: Hódmezővásárhely, Zrínyi Miklós laktanya út és közműfelújítás munkái II. ütem
	2. Vállalkozó kötelezettsége a jelen szerződés 1. sz. mellékletét képező Műszaki követelmények alapján és a …….. nyt. számú helyszíni bejárási emlékeztető alapján a tárgyi feladatok kivitelezése.
	3. A teljesítés helye: Hódmezővásárhely, Ady Endre utca 45-47. a Zrínyi Miklós laktanya
2. **A vállalkozói díj**
	1. A vállalkozói díj négy részszámlával és egy végszámlával kerül elszámolásra jelen szerződés 4. pontja alapján.
	2. Az 1. pontban meghatározott feladat vállalkozói díja összesen:

|  |  |  |  |
| --- | --- | --- | --- |
| **Munka megnevezése** | **Nettó ár** | **ÁFA** | **Bruttó ár** |
| **Hódmezővásárhely, Zrínyi Miklós laktanya út és közműfelújítás munkái II. ütem** |  |  |  |

azaz**: nettó …… forint.**

Megrendelő az általános forgalmi adóról szóló 2007. évi CXXVII. törvény (a továbbiakban: ÁFA tv.) 142.§ (1) bekezdés b) pontja alapján kijelenti, hogy tárgyi feladat nem építési hatósági engedély köteles vagy tudomásulvételi eljáráshoz köteles.

1. **A szerződés időtartama**
	1. A szerződés határozott időtartamra jött létre.
	2. A befejezés határideje: Munkaterület átadásától számított 80 kivitelezési nap.
	3. Kivitelezési napnak az tekinthető a 3.4.-3.7. pontokban meghatározottak figyelembe vételével, melyen a Vállalkozó részére a munkavégzéshez szükséges munkaterület minimálisan 8 órán keresztül rendelkezésre áll és nem áll fenn vállalkozó munkájának Megrendelő által jóváhagyott akadályoztatása.
	4. A munkaterület átadás-átvételének időpontjáról Megrendelő a Vállalkozót külön, szerződéskötést követően értesíti.
	5. A kiviteli tevékenység tervezett kezdési időpontja a sikeres munkaterület átadás-átvételét követő munkanapon történik.
	6. A Vállalkozó munkájának akadályoztatását azonnal, írásban – a 06-1/433-8007 fax számon és hm.vgh.ifko@hm.gov.hu e-mail címen – jelzi a Megrendelőnek. Az akadályoztatás akkor fogadható el, ha azt a helyszíni képviselő ellenjegyezte.

Kedvezőtlen időjárási feltételek esetén, mely a kivitelezési munka végzését befolyásolja, vagy a munkaterület megközelítését gátolja, a befejezési határidő annyi munkanappal meghosszabbodik, amennyi a rossz időjárás, illetve a rossz időjárás miatt kialakult helyzet miatt kiesett. Ilyen kedvezőtlen időjárásnak számít külső munkák esetében különös tekintettel, ha a nappali hőmérséklet nem éri el a +5 °C-ot, az idő csapadékos, vagy a szél sebessége meghaladja az 50 km/órát. A kedvezőtlen időjárás tényét, illetve annak következtében kialakult állapotot Megrendelő irányába azonnal, írásban kell jelezni a szükséges igazoló, alátámasztó dokumentumokkal (pl. munkaterület fényképes állapotbemutatása, időjárásadatok igazolására hőmérési eredményekkel az építési napló másolat, stb.).

Az akadályközlésben szükséges megjelölni, hogy a felmerült akadály mely munkafolyamatokat, munkaterület-részeket érinti, valamint azok mértékét. Az akadályoztatás csak az akadállyal érintett feladatok és azokra épülő munkafolyamatok vonatkozásában fogadható el Megrendelő műszaki állásfoglalása esetén, a feladat jellegéből adódóan egyedi döntés alapján.

Megrendelő a katonai szervezet alaprendeltetése alapján a feladatai ellátása érdekében elrendelheti a kivitelezési munka során a munkák korlátozását, illetve felfüggesztését, mely igazolt akadályoztatásnak minősül. A teljesítés határideje az igazolt akadályoztatás munkanapjainak számával hosszabbodik.

* 1. Vállalkozó az előteljesítés jogát fenntartja.
1. **Fizetési feltételek**
	1. A munka elszámolása négy részszámlával és egy végszámlával történik.

1. részszámla: A műszaki követelményekben foglalt munkák 20 %-os teljesítése esetén,

2. részszámla: A műszaki követelményekben foglalt munkák 40 %-os teljesítése esetén,

3. részszámla: A műszaki követelményekben foglalt munkák 60 %-os teljesítése esetén,

4. részszámla: A műszaki követelményekben foglalt munkák 80 %-os teljesítése esetén,

Végszámla: A műszaki követelményekben foglalt munkák 100 %-os teljesítése esetén.

* 1. Az **1. részszámla** - 2 eredeti példányban történő - benyújtásának feltétele a műszaki követelményekben foglalt munkák 20%-os teljesítése, valamint a műszaki ellenőr által kiállított teljesítésigazolás, mely alapja a Vállalkozó által összeállított, az ajánlatnak megfelelő, teljesített költségvetési kimutatás és a 4.4.3. pontban a részszámlára vonatkozó meghatározott iratok, dokumentációk hiány nélküli benyújtása.

Az 1. részszámla összege:

**nettó                    ,- Ft,** **azaz nettó:        forint**

A **2. részszámla** - 2 eredeti példányban történő - benyújtásának feltétele a műszaki követelményekben foglalt munkák 40%-os teljesítése, valamint a műszaki ellenőr által kiállított teljesítésigazolás, mely alapja a Vállalkozó által összeállított, ajánlatnak megfelelő, teljesített költségvetési kimutatás és a 4.4.3. pontban a részszámlára vonatkozó meghatározott iratok, dokumentációk hiány nélküli benyújtása.

A 2. részszámla összege:

**nettó                    ,- Ft,** **azaz nettó:        forint**

A **3. részszámla** - 2 eredeti példányban történő - benyújtásának feltétele a műszaki követelményekben foglalt munkák 60%-os teljesítése, valamint a műszaki ellenőr által kiállított teljesítésigazolás, mely alapja a Vállalkozó által összeállított, ajánlatnak megfelelő, teljesített költségvetési kimutatás és a 4.4.3. pontban a részszámlára vonatkozó meghatározott iratok, dokumentációk hiány nélküli benyújtása.

A 3. részszámla összege:

**nettó                    ,- Ft,** **azaz nettó:        forint**

A **4. részszámla** - 2 eredeti példányban történő - benyújtásának feltétele a műszaki követelményekben foglalt munkák 80%-os teljesítése, valamint a műszaki ellenőr által kiállított teljesítésigazolás, mely alapja a Vállalkozó által összeállított, ajánlatnak megfelelő, teljesített költségvetési kimutatás és a 4.4.3. pontban a részszámlára vonatkozó meghatározott iratok, dokumentációk hiány nélküli benyújtása.

A 4. részszámla összege:

**nettó                    ,- Ft,** **azaz nettó:        forint**

* 1. A végszámla - 2 eredeti példányban történő - benyújtásának feltétele a műszaki követelményekben foglalt munkák 100%-os teljesítése, sikeres, hiány nélküli műszaki átadás-átvétele, a 4.4.3. és 6.10. pontban meghatározott iratok, dokumentációk hiány nélküli benyújtása, és a 15.2. pont szerinti közüzemi díj befizetésének megfelelő igazolása, valamint a műszaki ellenőr által kiállított teljesítésigazolás.
		1. A végszámla összege:

**nettó                  ,- Ft, azaz:       forint**

* 1. A számlák kiegyenlítésének feltételei:
		1. A számlák ellenértékét Megrendelő a Polgári Törvénykönyvről szóló 2013. évi V. törvény (a továbbiakban: Ptk.) 6:130 § (1) és (2) bekezdései alapján a számla és kötelező mellékletei kézhezvételének napjától számított 30 napon belül átutalással egyenlíti ki a Vállalkozó számlájára, a MÁK fizetési rendjének megfelelően.
		2. A számlák kötelező mellékletei:
* építési napló (részszámla, végszámla)
* műszaki átadás-átvételi eljárási jegyzőkönyv (végszámla)
* teljesítésigazolás (részszámla, végszámla)
* a kiállítás időpontjától számított 30 napnál nem régebbi nemlegesnek minősülő adóigazolás (részszámla, végszámla)
* átláthatósági nyilatkozat (részszámla, végszámla)
* közüzemi díj befizetésének igazolása (végszámla)
* a 2. számú melléklet szerinti Vállalkozó az Étv. 39/A. § (6) bekezdésben meghatározott nyilatkozata - a nyilatkozatot Alvállalkozók bevonása esetén is meg kell tenni, valamint abban az esetben is szükséges, amennyiben Alvállalkozót nem von be Vállalkozó - (végszámla)
* Alvállalkozói nyilatkozat(ok) arról, hogy a Vállalkozóval szemben a tárgyi munkára vonatkozóan követelése nem áll fenn (végszámla)
	+ 1. A rész- és végszámla kifizetésének feltétele a teljesítésigazolások megléte. A teljesítésigazolásokat Megrendelő 14.2. pontban meghatározott képviselője állíthatja ki. A teljesítésigazolás a számla kötelező melléklete.
	1. A számlán az alábbi kifizetőhelyet kell feltüntetni:

**HM Védelemgazdasági Hivatal**

Számlaszáma: 10023002-00333520–00000000

Adószám: 15714015-2-51

Cím: 1135 Budapest, Lehel u. 35-37.

* 1. Amennyiben a számla és mellékletei az alaki és tartalmi követelményeknek nem felelnek meg, akkor Megrendelő hiány pótlására a számlát Vállalkozónak visszaküldi. A számla ilyen okból történő visszaküldése a fizetési határidő vonatkozásában halasztó hatályú. A Vállalkozó részéről ismételten kiállított és Megrendelő felé benyújtott számla kifizetése a kézhezvételétől számított 30 naptári napon belül esedékes.
	2. A Vállalkozó által Megrendelő számlájára történő befizetéssel, vagy átutalással teljesített jólteljesítési biztosíték fennmaradó összegének Vállalkozó részére történő visszafizetése iránt Megrendelő a jótállás 7.1 pontban meghatározott időtartamát követő 8 napon belül átutalással intézkedik a Vállalkozó számlájára, a MÁK fizetési rendjének megfelelően.
1. **A Felek jogai és kötelezettségei**
	1. Vállalkozó köteles Megrendelő részére megvalósulási ütemtervet benyújtani a munkaterület átadásától számított 15 napon belül.
	2. Vállalkozó rendelkezik a kivitelezés során bekövetkező esetleges károkozás esetére nettó 15 millió forint értékű felelősségbiztosítással, melyet a munkaterület átadásakor bemutat.
	3. Vállalkozó felelősséggel tartozik az általa készített tervek, dokumentációk tartalmának szakszerűségéért, valós állapotnak megfelelő tartalmáért, valamint a jogszabályok és egyéb szakmai szabályok betartásáért. Ez alól nem mentesíti a tervek, dokumentációk Megrendelő által történő elfogadása.
	4. Vállalkozó köteles kizárólag I. osztályú minőségű, magyarországi felhasználási engedéllyel rendelkező anyagot beépíteni, illetve I. osztályú minőségben teljesíteni legjobb tudása szerint korszerű szakmai ismereteknek megfelelően Vállalkozó felelősséggel tartozik az általa készített kiviteli munka szakszerűségéért, valamint a jogszabályok és egyéb szakmai szabályok betartásáért.

 I. osztályú minőségű anyag alatt Felek sérülésmentes, funkcióját maradéktalanul betölteni képes és működőképes, új terméket értenek.

* 1. A Vállalkozó a műszaki követelményekben leírt feladatok megvalósítása során elegendő számú képzett és tapasztalt vezetőt és irányítót, továbbá szakképzett, betanított és segédmunkaerőt köteles biztosítani, hogy a jelen szerződés szerinti kötelezettségeit megfelelően és időben teljesíteni tudja. A Vállalkozó a felelős a munkaterületen végzett munkák a valamennyi vonatkozó jogszabályoknak megfelelő, baleset és munkavédelmi előírás figyelembevételével, szerződés szerinti teljesítéséért, így különösen a balesetmentes munkakörülmények megteremtéséért, az alkalmazottak jogszerű foglalkoztatásáért.
	2. Az objektum, az objektumban dolgozók és az objektum környezetének megóvása érdekében a szükséges óvintézkedéseket Vállalkozó köteles a kiviteli munka megkezdése előtt és annak folyamán – az intézmény üzemeltetőjével egyeztetve - megtenni. A nem megfelelő munkavégzésből adódó valamennyi kárért a felelősség Vállalkozót terheli.
	3. A Vállalkozó a részéről eljáró személyek tekintetében köteles biztosítani, hogy azok magatartása teljes mértékben összeegyeztethető a teljesítés helyén megkövetelt elvárásokkal.
	4. A Vállalkozó minden esetben köteles építési naplót vezetni és azt a munkaterületen a Megrendelő és a Vállalkozó részéről egyaránt elérhető helyen tartani a kivitelezési munkák alatt. Az építési napló vezetése során a 191/2009. (IX.15.) Korm. rendeletet kell megfelelően alkalmazni. Az építési naplóban rögzíteni kell minden nap az adott munkanapra vonatkozóan munkanemenként a munkavállalók számát. A Megrendelő a jogszabályban előírtak szerint ellenőrzi az építési naplót, a bejegyzések csak a Megrendelő elfogadó nyilatkozatával válnak érvényessé.
	5. Amennyiben ugyanazon létesítményen több vállalkozó, illetve kivitelező tevékenykedik, a Megrendelő helyszíni képviselői a vállalkozókkal, illetve a kivitelezőkkel történő egyeztetés után a munkák gazdaságos és gyors elvégzéséhez szükséges feltételeket megteremtik. A Vállalkozó köteles a munkavégzést összehangolni a Megrendelő helyszíni képviselői útján. A munka nem megfelelő megszervezésével másnak okozott kárt a mulasztó Vállalkozó köteles megtéríteni.
	6. A Vállalkozó köteles betartani a honvédségi területen történő munkavégzés alábbi szabályait:
		1. Az érintett intézménybe a munkaterületre történő belépés, illetve gépjárművel történő anyagszállítás csak belépési engedéllyel rendelkezők részére lehetséges.

 Belépési engedély biztosításához a munka megkezdése előtt az érintett intézmény parancsnoka részére az alábbi adatok írásban történő leadása szükséges:

 - munkát végzők személyi adatait: /név, születési hely, év, anyja neve, szem. ig. sz.,

 - anyagszállítást végző gk. vezetők és rakodók személyi adatai /mint fent/,

 - anyagot szállító gépjárművek rendszáma.

* + 1. Belépési engedéllyel nem rendelkező személyeknek, illetve járműveknek az intézmény területére történő beengedését a katonai szervezet megtagadja, ezért a Vállalkozó többletköltséget nem számíthat fel, akadályoztatást nem eszközölhet.
		2. Vállalkozó minden esetben köteles a kiviteli munkák megkezdése előtt írásban nyilatkozni, hogy a tevékenységükkel összefüggésben az általuk a honvédségi területre behozott, valamint a tevékenységük során használt munkaeszközök megfelelnek minden, a biztonságos munkavégzéshez szükséges, vonatkozó jogszabályi előírásnak, szabványnak, követelményeknek. Ezen nyilatkozatot Vállalkozónak a munkaterület átadásakor az intézmény vezetője részére szükséges benyújtani a 126/2011. (XI. 25.) HM utasítás 39. §-ra tekintettel.
		3. Vállalkozó dolgozói a munkaterületre történő ki-be közlekedés során a közlekedési és a kapcsolódó baleset- és munkavédelmi előírásokat kötelesek betartani és betartatni. A Vállalkozó kötelezettsége, hogy az építési munkahelyeken és az építési folyamatok során megvalósítandó minimális munkavédelmi követelményekről szóló 4/2002. (II. 20.) SzCsM-EüM együttes rendelet szerint járjon el. A kivitelezéssel kapcsolatos építésrendészeti, balesetvédelmi előírások megszegéséből származó következmények a Vállalkozót terhelik.
		4. Vállalkozó vállalja, hogy az érintett intézmény az alaprendeltetésében meghatározott feladatai végrehajtása során a kivitelezési tevékenységet időszakonként akadályozhatja. A ténylegesen felmerült akadályoztatás időpontját és időtartamát az intézmény parancsnoka által kijelölt képviselője igazolja.
		5. Vállalkozónak gondoskodni kell a munkaterület folyamatos takarításáról, tisztántartásáról.
		6. A Vállalkozó részéről eljáró személyek, illetve az anyagszállítást végző gépjárművek az intézményen belül csak a munkaterületen tartózkodhatnak és csak a részükre a munkaterület átadás-átvételi jegyzőkönyvben kijelölt helyiségeket, felvonulási területet, illetve közlekedési útvonalat vehetik igénybe.
		7. A Vállalkozónak az érintett intézmény parancsnokával/vezetőjével vagy az általa megbízott személlyel és az intézmény üzemeltetőjével kell előzetesen egyeztetni az intézmény működését, rendeltetésszerű használatát befolyásoló munkákat, illetve a munkavégzés (folyamatos, két műszakban, munkaszüneti napot érintő, stb.) feltételeit.

 Az intézmény parancsnokával történő előzetes egyeztetést követően, írásbeli engedélyével a Vállalkozónak lehetősége van hosszabbított, vagy két műszakban történő, esetleges szombati és vasárnapi munkavégzésre is, az illetékes önkormányzat idevonatkozó előírásainak és a munka törvénykönyve szabályainak betartásával.

* + 1. A Vállalkozó tudomásul veszi, hogy a munkavégzés "működő" intézményben történik, ezért a kivitelezést úgy szervezi és végzi, hogy az a lehető legkisebb mértékben zavarja az ott lévő állomány munkáját.
		2. A munkaterületként átvett helyiségek állagmegóvása a helyiségekben, illetve szabadban tárolt, valamint a már beépített anyagok őrzése Vállalakozó feladata, ennek elmulasztásából, a munkaterület nem megfelelő őrzésvédelemből adódó károkért a felelősséget Vállalkozó viseli.
		3. Munkavégzés, illetve anyagtárolás során az adott területre vonatkozó tűzvédelmi szabályok betartása kötelező. A munkavégzés során szükséges nyílt láng használatára írásban kell tűzgyújtási engedélyt kérni az intézmény parancsnokától. A Vállalkozó a munkaterületen köteles ellátni a munka-, illetve tűzvédelmi feladatokat, valamint betartani a részére megszabott külön előírásokat. Az adott területre vonatkozó tűzvédelmi szabályokról az intézmény tűzvédelmi tisztje illetve az üzemeltetője ad felvilágosítást.
	1. A Vállalkozó köteles saját költségére a bontási törmeléket és egyéb hulladékot a munkaterületen szelektíven gyűjteni (tégla, beton, aszfalt, fa, cserép, fém stb.), illetve a kivitelezési munkák folyamán rendszeresen elszállítani, továbbá a veszélyes hulladéknak számító anyagot gyűjteni, tárolni, illetve a helyszínről folyamatosan elszállítani, figyelemmel a 225/2015. (VIII.7.) Korm. rendeletben meghatározottakra, valamint a munkaterület rendben tartásáról gondoskodni.

A Hulladéklerakóba tilos olyan hulladékot átadni lerakás céljából, amely nem vegyes építési bontási hulladéknak minősül. Vegyes építési-bontási hulladéknak csak olyan építési-bontási hulladék nevesíthető, amely a hulladékok jegyzékéről szóló 72/2013. (VIII. 27.) VM rendelet 2. számú melléklete szerint másként nem sorolható be. Vállalkozó nem keverheti össze, illetve nem gyűjtheti szándékosan összekeverve az építési-bontási hulladékot azért, hogy az a hulladéklerakóban vegyes építési-bontási hulladékként legyen lerakható.

A kivitelezési munkálatok során keletkezett hulladékokat (veszélyes és nem veszélyes) kizárólag érvényes környezetvédelmi hatósági engedéllyel rendelkező hulladékkezelő szervhez lehet leadni. A hulladékok elszállítását és átvételét igazoló dokumentumok (veszélyes hulladék esetében „Sz” kísérőjegy) másolatát a kivitelezési munka műszaki átadás-átvételi jegyzőkönyvhöz csatolni kell. Ezen dokumentumokon szerepelnie kell a hulladék származási helyének, az átadó adatainak, az átvevő adatainak és az engedélyének számának, a hulladék megnevezésének, mennyisége adatainak és az azonosító kódszámnak a hulladékok jegyzékéről szóló 72/2013. (VIII. 27.) VM rendelet alapján.

* 1. Bontási anyagot - kizárólag épülettartozékot, ha még használható - az illetékes üzemeltetőnek kell átadni jegyzőkönyv alapján. Az anyagok használhatóságról Megrendelő helyszíni képviselője dönt.
	2. Vállalkozó köteles minden eltakarásra kerülő szerkezetről eltakarás előtt beazonosítható fotó dokumentációt készíteni és azt az építési napló mellékleteként kezelni.
	3. A munkahelyen csak olyan munkavállaló dolgozhat, aki a Vállalkozó, illetve alvállalkozója alkalmazásában áll, betartva az intézményre vonatkozó rendszabályokat.
	4. Megrendelő helyszíni képviselője (a rendelkezésre álló információk alapján) jogosult ellenőrizni, hogy a munkaterületen lévő dolgozók foglalkoztatója a Vállalkozó vagy alvállalkozója. Amennyiben Megrendelő jogosulatlan alvállalkozó munkavégzését tapasztalja, Megrendelő egyoldalúan felmondhatja a szerződést, az ezen okból történő felmondás költségei és az ezzel okozott kár megtérítése teljes egészében a Vállalkozót terheli.
	5. A Megrendelő fenntartja magának a jogot, hogy bármikor írásban, egyoldalú nyilatkozattal, azonnali hatállyal felmondja a szerződést, ha a teljesítés során a Vállalkozó együttműködése számára nem megfelelő és tevékenysége eltér a jelen szerződésben, illetve megtett ajánlatában meghatározott feltételektől. Ez esetben azonban Megrendelő köteles az elvégzett munkáról készített felmérési naplót 5 munkanapon belül ellenőrizni és a teljesítésigazolást kiadni. Amennyiben ezt megtagadja úgy Vállalkozónak jogában áll az Megrendelőtől a teljesítésigazolást beszerezni.
	6. A kivitelezés folyamán a műszaki szükségességből felmerülő pótmunka elrendelésére a Megrendelő helyszíni képviselője (műszaki ellenőr) nem jogosult.

Pótmunka szükségességének felmerülése esetén Felek a beszerzési szabályok figyelembevételével járnak el. Többletmunka esetén Megrendelő hivatkozik a Ptk. 6:245. § (1) bekezdésére.

Vállalkozó köteles elfogadni a Megrendelő által felkért szakértői ellenőrzés lehetőségét a kivitelezés időtartama alatt.

* 1. A Megrendelő minőségellenőrzési tevékenysége semmilyen módon nem érinti a Vállalkozó felelősségét a szerződésszerű teljesítés vonatkozásában.
	2. A kivitelezéssel kapcsolatos hatósági intézkedésekből eredő következmények (bírságok) a Vállalkozót terhelik.
	3. A Megrendelő kiköti, hogy a munkák kivitelezésében a Vbt. szerint bevont alvállalkozók működhetnek közre. Alvállalkozó igénybevétele semmilyen módon nem mentesíti a Vállalkozót a szerződésben rögzített kötelezettségei és felelőssége alól.
	4. Vállalkozónak a feladat végrehajtása során különösen az alábbi jogszabályokat kell figyelembe venni.
* 1997. évi LXXVIII. törvény az épített környezet alakításáról és védelméről;
* 312/2012. (XI. 8.) Korm. rendelet az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról;
* 191/2009. (IX. 15.) Korm. rendelet az építőipari kivitelezési tevékenységről;
* 40/2002. (III. 21). Korm. rendelet a sajátos építményfajták körébe tartozó honvédelmi és katonai célú építményekre vonatkozó építésügyi hatósági engedélyezési eljárások szabályairól;
* 253/1997. (XII. 20.) Korm. rendelet az országos településrendezési és építési követelményekről;
* 30.) Korm. rendelet az épületek energetikai jellemzőinek tanúsításáról;
* 126/2011. (XI. 25.) HM utasítás a munkavédelmi tevékenység rendjéről;
* 4/2002. (II. 20.) SzCsM-EüM együttes rendelet az építési munkahelyeken és az építési folyamatok során megvalósítandó minimális munkavédelmi követelményekről;
* 195/2009. (IX. 15.) Korm. rendelet a honvédelmi és katonai célú építményekkel kapcsolatos építésfelügyeleti tevékenységről
* CM (2002) 49 NATO Biztonság Politikai és kapcsolódó direktívák;
* 2009. évi CLV. törvény a minősített adat védelméről és kapcsolódó kormányrendeletek;
* a Magyar Honvédségre, illetve a katonai nemzetbiztonsági szolgálatokra vonatkozó eltérő munkavédelmi követelményekről, eljárási szabályokról szóló 1/2009. (I. 30.) HM rendelet;
* Egyéb, a tervezésre illetve az engedélyezésre vonatkozó jogszabályok, előírások.

A jogszabályok felsorolása nem teljes körű, ez azonban a Vállalkozót nem jogosítja az egyéb jogszabályok és előírások figyelmen kívül hagyására. Vállalkozó felelőssége a hatályos, vonatkozó nemzeti és nemzetközi jogszabályok alkalmazása.

1. **A munka átadás-átvétele**
	1. Az elkészült munkákról a Felek közösen műszaki átadás-átvételi jegyzőkönyvet vesznek fel, amelyben rögzítik a műszaki teljesítést. Vállalkozó köteles az átadás-átvételi eljárásra az elvégzett munkálatokról 2 nyomtatott példány, összefűzött A/4 formátumban megvalósulási tervdokumentációt készíteni, melynek tartalmaznia kell a takart szerkezetek rétegrendjét, híradástechnikai hálózat-, gépészeti- és elektromos vezetékek nyomvonalát.
	2. A műszaki átadás-átvételi eljárás megkezdésének feltétele a beszerzéssel kapcsolatos összes, a Megrendelő által kiadott dokumentum Megrendelő részére történő visszaadása.
	3. A műszaki átadás-átvételi eljárást a Vállalkozónak kell kitűznie a teljesítési határidőn belüli időpontra vagy a teljesítési határidőként kitűzött határnapra. Az eljárás kezdő időpontjáról a Vállalkozó köteles az Megrendelő írásban – 06-1/433-8007 – fax számon *és* *hm.vgh.ifko@hm.gov.hu* *e-mail címen* – értesíteni a kitűzött időpontot legalább 5 munkanappal megelőzően. Az értesítés késedelmes voltát úgy kell tekinteni, mintha a Vállalkozó magával a teljesítéssel esett volna késedelembe.
	4. A Vállalkozó a műszaki átadás-átvételi eljárásra történő részvételre harmadik személyeket vagy egyéb érdekelteket a Megrendelő hozzájárulásával hívhat meg. A Vállalkozónak az eljárásba bevonni kívánt személyek vagy szervezetek bevonására irányuló kérelmét az eljárás megkezdését megelőzően 10 munkanappal kell a Megrendelő részére írásban – 06-1/433-8007 fax számon – megküldenie. A bevonni kívánt érintetteket az eljárás megkezdését megelőzően 3 munkanappal kell a Vállalkozónak faxon kiértesítenie.
	5. Amennyiben a Megrendelő helyszíni képviselője a Vállalkozó által kitűzött időpontban nem tud a műszaki átadás-átvételi eljáráson részt venni, akkor a Megrendelő tűzi ki az eljárás kezdő időpontját – a Vállalkozó által kitűzött időponttól számított max. 15 napon belül – és erről a Vállalkozót írásban a Vállalkozói értesítést követő 2 munkanapon belül értesíti. Ha a műszaki átadás-átvételi eljárás megkezdésének elhalasztása az Megrendelő miatt következik be és a teljesítési határidő lejártát követően kezdődik meg, akkor az Megrendelő ezen időpontok közötti időtartamra nem érvényesítheti kötbérigényét.
	6. Az átadás átvételi eljárás lefolytatására nyitva álló határidő a 6.2., illetve a 6.4. pontok szerinti kezdő időponttól számított 30 nap.
	7. Vállalkozó a beépített anyagok, szerkezetek és elektromos berendezések teljesítmény nyilatkozatait, valamint a szerelési és kivitelezői nyilatkozatokat Megrendelőnek átadáskor az átadási dokumentációval együtt köteles átadni.
	8. A 191/2009. (IX.15.) Korm. rendelet 14.§ alapján a felelős műszaki vezetőnek a kivitelezési tevékenység befejezésekor (műszaki átadás-átvételi eljáráskor) nyilatkoznia kell arról, hogy a keletkezett építés-bontási hulladékokat elszállították, továbbá a keletkezett hulladékokról „építési hulladék nyilvántartó lapot” készít az építési naplóban szereplő hulladékmennyiségek alapján.
	9. A műszaki átadás-átvételi eljárásra Vállalkozó köteles biztosítani és átadni a Megrendelő részére átadási dokumentációt 2 példányban – a munka jellegétől függően – az alábbi tartalommal:
	* Kivitelezői és felelős műszaki vezetői nyilatkozat
	* Beépítésre került anyagok gyártói, forgalmazói teljesítmény-nyilatkozatai, tanúsítványai
	* Gépkönyvek, garancialevelek
	* Szabványossági nyilatkozatok
	* Érintésvédelmi mérési, villámvédelmi mérési jegyzőkönyvek
	* Szigetelés ellenállás mérési jegyzőkönyv
	* Negatív vízminta jegyzőkönyvet
	* Kezelési és karbantartási utasítások
	* Építés-bontási hulladék-nyilvántartó lapot
	* Megvalósulási tervdokumentáció/vázlatrajz (2 pld. papír, 1 pld. elektronikus változat)
	* Építési és bontási hulladék jogszabályban előírt kezelésének és lerakóhelyre történő elszállításának igazolása

*A felsorolt iratok hiánya az eljárás meghiúsulását eredményezheti.*

1. **Jótállás**
	1. Vállalkozó a teljes kivitelezési munkára 12 hónap jótállást vállal. A jótállás időtartama a sikeres műszaki átadás-átvételi eljárás befejezésének időpontjától számítódik.
	2. Vállalkozó a beépített anyagokra és eszközökre a gyártó által vállalt, de legalább 12 hónap jótállást vállal.
	3. A jótállási időszak alatt a Vállalkozó köteles a Megrendelő által írásban tett hibabejelentése alapján, ennek kézhezvételétől számított 48 órán belül helyszíni hibavizsgálatot tartani, és ezt követően 24 órán belül állásfoglalását dokumentáltan közölni. Ebben a nyilatkozatban a Vállalkozónak ismertetni kell azokat az intézkedéseket, melyeket a garanciális hiba haladéktalan kiküszöbölése érdekében megtesz. A garanciális hiba kijavítása határidejének megállapítására Vállalkozóval egyeztetve az Megrendelő jogosult.
	4. A Vállalkozó hibájából eredő javítási költségek a Vállalkozót terhelik.
	5. A Felek megállapodnak, hogy 1 éven belüli – jótállási idő lejártát megelőző – utó-felülvizsgálati eljárást tartanak.
2. **Jólteljesítési biztosíték**
	1. Vállalkozó a jótállási kötelezettség kezdetének időpontjában, azaz a szerződés 7.1. pontjában meghatározottak szerint az eredményes műszaki átadás-átvétel napjáig köteles a nettó vállalkozási díj 5 %-ának megfelelő összegű feltétel nélküli jólteljesítési biztosítékot Megrendelő rendelkezésére bocsátani, melynek teljesítése a végszámla befogadásának is feltétele.
	2. Vállalkozó köteles a 8.1. pontban meghatározott pénzösszegre jólteljesítési biztosítékot nyújtani Megrendelőnek, a Megrendelő fizetési számlájára történő befizetéssel, átutalással, a Megrendelő javára szóló pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított – készfizető kezességvállalást tartalmazó – kötelezvénnyel. A biztosíték nyújtása a végszámla kifizetésének feltétele.

A jólteljesítési biztosíték érvényessége: a szerződés 7.1. pontjában meghatározott jótállás időtartama.

* 1. Vállalkozó a jótállási időszak alatt az egyik biztosítéki formáról a másikra áttérhet, a biztosítéknak azonban a szerződésben foglalt összegnek és időtartamnak megfelelően folyamatosan rendelkezésre kell állnia.
	2. A jólteljesítési biztosíték alapján Megrendelő jogosult a biztosítékban megjelölt összeget lehívni, amennyiben a Vállalkozó a szerződéshez kapcsolódó jótállási kötelezettségeit nem, illetve szerződéstől eltérően teljesíti, és a hiányosságokat nem, vagy csak részben orvosolja a Megrendelő által a szerződés alapján megjelölt póthatáridőn belül.
	3. A jólteljesítési biztosíték érvényességének lejártát követően, amennyiben Vállalkozó a jólteljesítési biztosítékot a Megrendelő számlájára történő befizetéssel, vagy átutalással teljesíti, a jótállási időtartam lejártát követően Megrendelőnek a biztosítékként nyújtott összeg, vagy annak fennmaradó része tekintetében visszafizetési kötelezettsége keletkezik a szerződés 4.7. pontjában meghatározottak szerint.
	4. Amennyiben Vállalkozó a jólteljesítési biztosítékot nem a Megrendelő számlájára történő befizetéssel, vagy átutalással, hanem egyéb módon teljesíti, Megrendelő a szerződés 8.4 pontjában foglalt lehívási jogosultságát a szerződés 7.1 pontjában meghatározott jótállási véghatáridőn belül érvényesítheti.
1. **Kötbér**
	1. Amennyiben a Vállalkozó a szerződést olyan okból, amelyért felelős, késedelmesen (a jelen szerződés 3.2. pontjában meghatározott határidőt követően) teljesíti, úgy késedelmi kötbért köteles fizetni, melynek mértéke a vállalkozói díj nettó értékének 0,3%-a /nap, maximális mértéke a nettó vállalkozói díj 20 %-a.
	2. Minőségi kifogás bejelentésétől a szolgáltatásnak kifogástalan minőségben történő teljesítéséig eltelt idő késedelmes teljesítésnek tekintendő, így ezen időtartam alatt Vállalkozót a jelen szerződés 9.1. pontjában foglaltaknak megfelelő késedelmi kötbérfizetési kötelezettség terheli. Megrendelő a Vállalkozó hibás teljesítése esetén a Vállalkozó szerződésszerű teljesítésére határidőt határoz meg.
	3. A késedelmi kötbér fizetése nem mentesíti a Vállalkozót a szerződésszerű teljesítés kötelezettsége alól.
	4. Megrendelő jogosult a szerződéstől elállni, illetve felmondani a szerződést, amennyiben a Vállalkozó a jelen szerződés 3.2. pontjában szereplő teljesítési határidőt legalább 30 nappal meghaladja, hibás teljesítés esetén a fennálló kötelezettségének a részére meghatározott határidőn belül nem tesz eleget, vagy a szerződésből fakadó egyéb kötelezettségét súlyosan megszegi. Ezekben az esetekben, továbbá ha a szerződés teljesítése olyan okból hiúsul meg, amelyért a Vállalkozó felelős, a Megrendelő meghiúsulási kötbérre jogosult, melynek alapja a vállalkozói díj nettó értéke, mértéke annak 20 %-a.
	5. A kötbért a Vállalkozó a Megrendelő által kiállított felszólító levél alapján, annak kézhezvételétől számított 30 napon belül köteles megfizetni.
	6. A Megrendelő kötbérigényének érvényesítése nem zárja ki a szerződésszegésből eredő egyéb igények érvényesítésének lehetőségét.
	7. Súlyos szerződésszegésnek minősül különösen, de nem kizárólagosan:

- Vállalkozó vagy Alvállalkozója megsérti a szerződés 15.14. pontjában meghatározott titoktartási kötelezettségét;

- Vállalkozó megszegi a szerződés 15.15. pontjában foglalt összeférhetetlenségi szabályokat ;

- A szerződés teljesítése során derül ki, hogy Vállalkozó az ajánlattétel, illetve a szerződéskötés során lényeges körülményről, tényről valótlan vagy hamis adatot szolgáltatott;

- Vállalkozó szerződészegést követ el, és a szerződésszegést az arra történő többszöri felszólítás ellenére sem szünteti meg, vagy ismétlődően hasonló szerződésszegést követ el;

- A jólteljesítési biztosíték nyújtásának elmulasztása.

1. **Késedelmes fizetés**
	1. Abban az esetben, ha a Megrendelő a szerződés 4.4.1. pontjában meghatározott határidőhöz képest késedelmes fizetést teljesít, a ki nem fizetett számla összege után a Vállalkozó részére a Ptk. 6:155. §-ban meghatározott késedelmi kamatot köteles fizetni. Megrendelő hivatkozik a behajtási költségátalányról szóló 2016. évi IX. törvényre.
	2. A Vállalkozó késedelmi kamatának érvényesítése céljából felszólító levelet állít ki a Megrendelő nevére és címére.
2. **Akadályközlés**
	1. Ha a szerződő Felek valamelyike előreláthatólag nem tud szerződésszerűen teljesíteni, köteles a másik Felet az akadály felmerülése után, annak megjelölésével haladéktalanul, de legkésőbb két munkanapon belül írásban Vállalkozó Megrendelőt a 06-1/433-8007 faxszámra és hm.vgh.ifko@hm.gov.hu e-mail címen, Megrendelő a Vállalkozót a ………. faxszámra értesíteni az akadály jellegének, illetve várható megszűnése idejének feltüntetésével.
	2. Akadálynak nem minősül a fizetési feltételekben meghatározott feladatok teljesítésének késedelme.
	3. Akadályközlés a fenti feltételek mellett is csak úgy fogadható el, ha annak a másik Fél igazolt tudomására jutása megelőzte az akadályozott feladat végrehajtási határidejét.
	4. Akadályközlés esetén az azt közlő Félnek bizonyítási kötelezettsége van.
3. **Vis maior**
	1. Az alábbiakban felsorolt események a Felek akaratán kívül álló – egyik félnek sem felróható – körülményekként mentesítik a Feleket jelen szerződés alapján terhelő kötelmeik teljesítése alól, feltéve, hogy ezen körülmények a jelen szerződés aláírását követően jönnek létre, illetve a jelen szerződés aláírását megelőzően jöttek létre, ám következményeik – melyek gátolják vagy késleltetik a szerződés teljesítését – az említett időpontban még nem voltak előre láthatók, így különösen:
	2. természeti katasztrófák (villámcsapás, földrengés, árvíz, hurrikán és hasonlók);
	3. tűz, robbanás, járvány;
	4. radioaktív sugárzás, sugárszennyeződés;
	5. háború vagy más konfliktusok, megszállás ellenséges cselekmények, mozgósítás,  rekvirálás vagy embargó;
	6. felkelés, forradalom, lázadás, katonai vagy egyéb államcsíny, polgárháború és terrorcselekmények;
	7. zendülés, rendzavarás, zavargások.
	8. Vis maior események kihatásai:

Annak érdekében, hogy bármely vis maior esemény a fentiekkel összhangban a szerződéses kötelmek teljesítését akadályozó tényezőként felhozható legyen, a jelen szerződés teljesítésében akadályozott félnek írásban tájékoztatnia kell a másik felet a fenti különleges körülmények bekövetkeztéről. Ezt a tájékoztatást indokolatlan késedelem nélkül kell megtenni azt követően, hogy az illető szerződő Fél felismerte a kötelmek teljesítése alól mentesítő indokként felhozható körülmények felmerültét. A fenti értesítésben meg kell jelölni a teljesítés várható késedelmi időszakát is, amennyiben ez felmérhető az adott pillanatban.

Amennyiben a mentesülés indoka megszűnik, úgy erről a tényről a másik Felet is értesíteni kell (írásban is), továbbá lehetőség szerint arról is tájékoztatni kell, hogy a mentesülés indokát jelentő különleges körülmények miatt késedelmes intézkedéseket mikor foganatosítják.

1. **A szerződés módosítása, megszüntetése**
	1. A Szerződés feltételeit a Felek a Vbt. 108. §-a szerint a beszerzési eljárási rendnek megfelelően módosíthatják írásban.
	2. A Megrendelő a szerződéstől bármikor elállhat, köteles azonban helytállni a Vállalkozó által már elvállalt kötelezettségekért.
	3. A Szerződés közös megegyezéssel megszüntethető.
	4. A Szerződés megszüntetéséből származó igazolt költségeit bármelyik Fél követelheti. A megszűnés előtt már teljesített szolgáltatás ellenértékét meg kell fizetni.
	5. Megrendelő jogosult a jogszabályban meghatározott eseteken túl a szerződéstől azonnali hatállyal elállni vagy azt felmondani, amennyiben Vállalkozó a Szerződésből fakadó kötelezettségét súlyosan megszegi, vagy súlyos szerződésszegést követ el. A Szerződés az 5.16. pontja szerinti felmondása esetén azonnali hatállyal szűnik meg.
2. **Kapcsolattartás a teljesítés során**
	1. Megrendelő részéről kapcsolattartó:
* HM Védelemgazdasági Hivatal:

Fodor Péter dandártábornok, főigazgató

|  |  |
| --- | --- |
| Telefon: | +36 1 433 8015 |
| Telefax: | +36 1 433 8007 |

* HM VGH Ingatlankezelési Igazgatóság:
	1. Megrendelő teljesítésigazolásra és kapcsolattartásra kijelölt helyszíni képviselője:
* Műszaki ellenőr (tel.):
	1. Vállalkozó helyszíni képviselője (tel):

 Felelős műszaki vezető (tel):

 névjegyzék száma:

* 1. Megrendelő kijelölt helyszíni képviselői útján (műszaki ellenőrök), folyamatos szakmai egyeztetés során tart kapcsolatot a Vállalkozóval. Az esetlegesen felmerülő kérdések tisztázására és a feladatok megoldására szükség szerint munkaközi koordinációs értekezleteket kezdeményez a Vállalkozó bevonásával.
1. **Egyéb rendelkezések**
	1. Megrendelő a Vállalkozó részére a munkaterület átadás-átvétel alkalmával rögzített igény esetén biztosítja a munkavégzéshez szükséges víz és elektromos áramot térítés ellenében.
	2. A felhasznált mennyiség meghatározása forintban:

 Vállalkozó részére a munkavégzéshez szükséges víz és elektromos áram térítés ellenében kerül biztosításra. A Vállalkozó köteles almérőket (víz és villany) felszerelni a munkavégzés idejére. A felszerelt mérőórák állását a munkaterület átadásakor, illetőleg átvételekor az építési naplóban rögzíteni kell. A felhasznált mennyiséget Megrendelő és Vállalkozó képviselői közösen, az almérők leolvasásával állapítják meg. Ennek alapján a felhasznált mennyiség – a közüzemi szolgáltató egység ára alapján – átszámlázott szolgáltatásként kerül számlázásra. Amennyiben nem megoldható az almérők felszerelése, abban az esetben a bruttó vállalási ár 1-1 %-a, kerül közüzemi díjként (víz és villany) kiszámlázásra.

* 1. A megállapított közüzemi díj befizetésének szabályai:

 A közüzemi díjat a Vállalkozó a HM Védelemgazdasági Hivatal részére a HM VGH által kiállított számla alapján készpénz átutalási megbízáson vagy átutalással a HM VGH Magyar Államkincstárnál vezetett 10023002-00333520-00000000 számú számlájára a műszaki átadás-átvételt követően 10 munkanapon belül köteles befizetni.

* 1. A Vállalkozó kijelenti, hogy tárgyi munka elvégzése során alvállalkozó tevékenységét nem veszi igénybe valamint kijelenti, hogy a hatályos előírásoknak megfelelő szakmai szakállománnyal rendelkezik. Felek rögzítik, hogy alvállalkozónak a Vbt. 3. § 3. pontja szerinti szervezeteket tekintik.

**VAGY**

 Vállalkozó kijelenti, hogy tárgyi munka elvégzése során az alábbi alvállalkozó(k) tevékenységét veszi igénybe. Felek rögzítik, hogy alvállalkozónak a Vbt. 3. § 3. pontja szerinti szervezeteket tekintik.

* **Alvállalkozó cég neve.**

 (címe:, adószáma:,

 képviselője: név, beosztás)

 (Munkarész megnevezése:, és mértéke …% a teljes műszaki tartalom vonatkozásában)

* 1. Vállalkozó kijelenti, hogy a jelen szerződés teljesítése érdekében részéről eljáró személyek vele a munkajogi, illetve az egyéb irányadó jogszabályi feltételeknek megfelelő jogi kapcsolatban vannak. Azon jogkövetkezményekért, melyek az ezen követelményeknek nem megfelelő személyek bármilyen típusú foglalkoztatásából erednek, Vállalkozó teljes körűen helytáll.
	2. Vállalkozó kijelenti, hogy az általa igénybe vett valamennyi harmadik személy rendelkezik a tárgyi munkarész elvégzéséhez szükséges tevékenységi körrel.
	3. Vállalkozó tudomásul veszi, hogy jelen szerződésben foglalt kötelezettségei megszegéséből eredő károkért felelősséggel tartozik.
	4. A Vállalkozó vállalja, hogy az általa igénybevett alvállalkozóval kötött alvállalkozói szerződésben egyértelműen rögzíti a jelen szerződés érintett pontjait.
	5. A Vállalkozó kijelenti, hogy az általa igénybevett alvállalkozó(k)nak tudomása van a 15.12-15.15. pontban foglaltakról.
	6. Vállalkozó tudomásul veszi, hogy a honvédelmi és katonai célú építményekkel kapcsolatos építésfelügyeleti tevékenységről szóló 195/2009. (IX. 15.) Korm. rendelet 9. § (1) bekezdése alapján Megrendelő az építési engedélyhez kötött, vagy az építési szerződés szerinti öt millió forintot meghaladó építőipari kivitelezési tevékenység megkezdését a kivitelezés megkezdése előtt tizenöt nappal az elsőfokú katonai építésfelügyeleti hatóságnál köteles bejelenteni. A kivitelezési tevékenység megkezdésére, illetve az adatok változására vonatkozó bejelentést a rendelet 2. melléklete szerinti adattartalommal kell előterjeszteni. Megrendelő e kötelezettsége jogszabályi előírások szerinti teljesítése érdekében Vállalkozó köteles a rendelet 2. melléklete szerinti adatokat, és az azokban a teljesítés során bekövetkező változásokat, haladéktalanul Megrendelővel közölni.
	7. Vállalkozó által elkészített dokumentumok, műszaki dokumentációk Megrendelő tulajdonát képezik, harmadik fél részére a dokumentumok, műszaki dokumentációk átadása csak Megrendelő képviselőjének előzetes írásos engedélyével történhet meg. A Vállalkozó által szolgáltatott adatok alapján elkészített dokumentumokban, műszaki dokumentációkban közölt hibás adatok nyilvánosságra kerülése esetén a Vállalkozó viseli az erkölcsi és az esetlegesen bekövetkező anyagi felelősséget is.
	8. Vállalkozó a 2011. évi LXVI. tv. 5.§ (5) bekezdése alapjánelismeri az Állami Számvevőszék jogosultságát a Szerződéssel és a teljesítéssel kapcsolatos kikötések ellenőrzésére mind saját maga, mind Alvállalkozói vonatkozásában.
	9. Vállalkozó a 355/2011. (XII.30.) Kormányrendelet alapján elismeri a Kormányzati Ellenőrzési Hivatal jogosultságát a Szerződéssel és a teljesítéssel kapcsolatos kikötések ellenőrzésére mind saját maga, mind Alvállalkozói vonatkozásában.
	10. Vállalkozó kötelezettséget vállal arra, hogy jelen beszerzési eljárás eredményeképpen létrejövő szerződés tartalmára vonatkozó, illetve a szerződés teljesítése során tudomására jutott, érdekkörébe tartozó információkat bizalmasan kezeli, azokat harmadik fél tudomására csak a Megrendelő írásbeli hozzájárulásával hozza, illetve kötelezettséget vállal arra, hogy mind maga, mind pedig összes Alvállalkozója megfelelően biztosítja az összes, birtokában lévő, illetve a szerződés időtartama alatt vagy annak lezárása után tudomására jutó minősített információ védelmét.
	11. Vállalkozó kötelezi magát arra, hogy a jelen beszerzési eljárás eredményeképpen létrejövő szerződés teljesítése során nevében nem jár el a Megrendelővel munkavégzésre irányuló jogviszonyban álló személy, vagy annak a Vbt. 9. § szerinti közeli hozzátartozója.
	12. Amennyiben szerződő feleknek jelen szerződésből eredően jogvitájuk keletkezik, úgy azt elsődlegesen peren kívüli egyeztetés útján kívánják megoldani. Ennek sikertelensége esetére a Polgári Perrendtartásról szóló 1952. évi III. törvény szerinti bíróság illetékességét ismerik el.
	13. Jelen szerződésben nem szabályozott kérdésekben a Felek jogviszonyára irányadó jogszabályok, így különösen, de nem kizárólagosan a Vbt., Ptk., az államháztartásról szóló 2011. évi CXCV. törvény, valamint a végrehajtására kiadott 368/2011. (XII. 31.) Korm. rendelet rendelkezései az irányadók.
	14. A Honvédelmi Minisztérium és a Magyar Honvédség alárendeltjeinél bekövetkező szervezeti változások esetén a jelen szerződés alanyai – továbbá az abban szereplő egyéb szervezetek – jogutód szervezetei kötelesek és jogosultak a szerződés szerint eljárni. Megrendelő a szervezeti változásokat követően írásban ad tájékoztatást a vállalkozó részére (megnevezések, számlázás, kapcsolattartók, stb.).
	15. A Vbt. 103. § (1) bekezdése alapján Vállalkozó vállalja, hogy

 *a)* nem fizet, illetve számol el a szerződés teljesítésével összefüggésben olyan költségeket, amelyek a Vbt. 45 § (1) bekezdés *12.* pontja szerinti társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;

 *b)* a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Vbt. 109. § (3) bekezdése szerinti ügyletekről a Megrendelőt haladéktalanul értesíti.

* 1. Vbt. 109. § alapján:
		1. A Megrendelő a szerződést felmondhatja, vagy – a Ptk.-ban foglaltak szerint – a szerződéstől elállhat, ha:

 *a)* feltétlenül szükséges a szerződés olyan lényeges módosítása, amely esetében a Vbt. 108. § alapján új beszerzési eljárást kell lefolytatni;

 *b)* Vállalkozó nem biztosítja a Vbt. 105. §-ban foglaltak betartását, vagy Vállalkozóként szerződő fél személyében érvényesen olyan jogutódlás következett be, amely nem felel meg a Vbt. 106. §-ban foglaltaknak; vagy

 *c)* az EUMSZ 258. cikke alapján a beszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

* + 1. Megrendelő köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a szerződő fél tekintetében a beszerzési eljárás során kizáró ok állt fenn, és ezért ki kellett volna zárni a beszerzési eljárásból.
		2. Megrendelő jogosult, és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha

 *a)* a nyertes ajánlattevőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Vbt. 45. § (1) bekezdés *12.* pontjában meghatározott valamely feltétel; vagy

 *b)* a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Vbt. 45. § (1) bekezdés *12.* pontjában meghatározott valamely feltétel.

* 1. Jelen szerződés – melyet a Felek elolvasás és értelmezés után, mint akaratukkal mindenben megegyezőt jóváhagyólag 3 példányban írták alá – mindkét fél általi aláírását követően az utolsó aláírás napján lép hatályba.

Jelen szerződés melléklete:

* + 1. sz. melléklet: Műszaki követelmények (… lap)
		2. sz. melléklet: Alvállalkozói nyilatkozat (… lap)
		3. sz. melléklet: Nyilatkozat Vbt. 105. § (3) bekezdése alapján (… lap)

***Megrendelő nevében: Vállalkozó nevében:***

|  |  |  |
| --- | --- | --- |
| Budapest, 2017. |  | \*\*\*, 2017. |

|  |  |
| --- | --- |
| …………………………. | ………….………………. |
| **Fodor Péter dandártábornok** | **név** |
| főigazgatóph. | ügyvezetőph. |

|  |  |
| --- | --- |
| Készült:  | 3 példányban |
| Egy pld:  | lap |
| Ügyintéző (tel.): |  |
| Kapják: | 1. sz. pld. | Irattár |
|  | 2. sz. pld. | HM VGH IKI |
|  | 3. sz. pld.4. sz. pld.:  | VállalkozóHM VGH KSZEI |

1. sz. melléklet a BI/… nyt. számú vállalkozási szerződéshez

**Műszaki követelmények**

**Hódmezővásárhely, Zrínyi Miklós laktanya út és közmű felújítási munkái II. ütem**

A laktanya területén 2002-ben közmű felújítás indult, melynek célja, hogy az elöregedett közmű hálózatról az épületek leválaszthatók legyenek, és új nyomvonalon, teljes egészében gravitációs rendszerű víz-, és szennyvíz hálózatot, valamint a meglévő kisfeszültségű légkábeles hálózat helyett földkábeles elektromos hálózatot alakítsunk ki. 2017-ben ezen felújítás II. üteme kezdődik, melynél a kivitelezést az ÉPTI Kft. által 2002-ben kiadott tervei alapján kell elvégezni.

A közműfektetés után az érintett szakaszok - valamint még néhány olyan útszakasz, ahol indokolt az útburkolat cseréje - új aszfalt burkolat kapnak.

A felújítások során a következők megvalósítását tűztük ki célul:

* A II. ütemben kivitelezett víz-, szennyvíz rendszer csatlakoztatása az I. ütemben már kivitelezésre került hálózatra. Figyelembe véve, hogy 2016-ban az útfelújítási munkálatok előtt néhány helyen megtörtént az út alatti átkötő szakaszok kivitelezése, hogy a későbbiekben az útburkolatot ne kelljen felbontani.
* A szennyvíz hálózat esetében az U/7-es jelű épület sarkán kialakított akna a csatlakozási pont.
* A vízhálózat esetében pedig (körvezeték hálózat miatt) több csatlakozási pont adódik.

Csatlakozási pont van:

- az R/13-as sz. épületnél

- az R/20 és R/24-es sz. épületeknél (az útfelújítás során itt megépítésre került egy átkötő szakasz, ami az út alatt húzódik)

- A terven jelölt 6.sz. víznyomó vezetékkel csatlakozunk a sportpálya sarkánál a korábban kiépített víznyomó vezetékre

* A munkálatok során célunk olyan víz-, és szennyvíz hálózat kialakítása, amelyre ráköthető az R/2, R/13, R/15- ös sz. épületek, valamint egy másik ágon az R/5, R/7, R/6, R/11, R/12, R/18, R/16, R/19. Illetve egy harmadik ágon az R/32, R/33 sz. épületek.
* A munkálatok során feladat az érintett épületeket a víz-, és csatornahálózatba kötni, valamint csatlakozási lehetőség biztosítása az R/12 sz. épületnél, valamint egy leendő Sportcsarnok számára. A tervezett Sportcsarnok az U/7-es jelű épület és a Sportpálya közötti, jelenleg nem használt területen kap majd helyet.
* Biztosítani kell a rendszer, illetve az épületek szakaszolhatóságát a vízvezeték hálózatban. Az épületek előtt aknák elhelyezését tervezzük a vízhálózatba, ahol egy elzáró szerelvénnyel az adott épület vízellátása megszüntethető.
* A kivitelezés a 2002-ben kiadott közmű terv alapján készül, mely alapján a közmű felújítás I. üteme is zajlott. A szennyvízelvezetés nyomvonala azonban minimálisan változik a Vízellátás-szennyvízelvezetés helyszínrajz I. terven szereplő nyomvonalhoz képest. Az R/24-es sz. épületnél a tervezett szennyvíz cső nem az épület terven jelölt oldalán halad majd, hanem az azzal szemközti oldalon kerüli meg az épületet. Erről a módosításról fedvényterv készült, amelyet az eredeti tervdokumentációkkal együtt Kivitelező részére átadunk.
* A korábbi felújításokkal együtt az R/2-es épülethez kapcsolódó szennyvíz csatorna egy szakaszon már megépült, amely jelenleg a meglévő szennyvíz hálózatra csatlakozik. A munkálatok során feladat ennek, a már megépült szakasznak a folytatása, ezzel együtt leválasztása a meglévő régi szennyvíz hálózatról, illetve az erre a szakaszra rákötött Nőtlen szálló átkötése az újan kiépítésre kerülő szennyvíz csatornára.
* Szükséges még egy, a terven nem szereplő vízrákötés kialakítása az építendő hálózatra az R/35-ös sz. (Láncos mosó) épületnél. Szükséges kialakítani az épülethez vezető vízhálózatot, valamint helyreállítani a nyomvonal felszínét a munkálatok után.
* A jelenleg légkábeles elektromos hálózat kiváltására kell új földkábelhálózatot lefektetni az ÉPTI KFT terve alapján.
* Az R/15-ös épület sarkánál elhelyezendő új GEYER elektromos elosztóból kiindulva 2 db 4x240 mm2-es alumínium földkábelt kell lefektetni a szükséges közmű keresztezésekkel. A kábelek a 11. sz. megtervezett elektromos elosztón keresztül a Nőtlenszállót, R/2, R/5, R/6, R/7, R/11, R12, R/13 sz épületek erőátviteli betáplálására szolgálnak. Az R/12. épület betép kábelét az épület előttig kell lefektetni, a földben egy hurokban végződtetni. A nőtlenszálló előtt elhelyezendő új GEYER szekrényben kell a meglévő betáp kábel elvágásával az R/2-es és a nőtlenszálló megtáplálását kialakítani. A 13. sz. tervezett elektromos szekrény kábelének meghosszabbítását új GEYER szekrényben kell kialakítani a 12. sz. tervezett elektromos szekrénynél. A tervezett konyhai betáp kábeltől az R/19. sz. épület melletti meglévő elektromos elosztóig kell egy új kábelt lefektetni. A 13. sz. tervezett elektromos elosztóból kell a megmaradó légkábelt, és az R/18, R/22-es épületet betáplálni.
* A 15. épület keleti oldalánál már lefektetett betápkábel az új térvilágítási hálózat oszlopait táplálja meg (34 db térvilágítási oszlop LED-es térvilágítási lámpával, A54-56, A 75-81, A 85-108, ).
* Az elektromos kábeleket 100 mm átmérőjű fém védőcsőben kell vezetni a küzművek és utak keresztezésénél.
* A kiépített elektromos hálózatról nyíltárkos bemérést, megvalósulási tervet és szigetelésellenállás és ÉV mérést kell készíteni.
* Az útburkolat teljes cseréjét kell végrehajtani az R/11-R/9, és R/11-R/12 épületek közötti útszakaszokon, továbbá U/3 és U/17 sz. épületek közötti szakaszon az alábbi rétegrenddel:
* Meglévő burkolat bontása, földtöbblet kiemelése (a megadott rétegrend vastagságok figyelembe vételével) tervezett burkolat alatt, gépkocsira rakással, elszállítással lerakóhelyre, annak díjával együtt,
* Tömörítés (altalaj) gépi erővel, nagy felületen, tömörségi fok: 90%,
* Tükörkészítés tömörítés nélkül gépi erővel, kiegészítő kézi munkával, síkfelületen,
* Simító hengerlés a földmű (tükör) felületén, gépi erővel,
* M22-es zúzottkő ágyazat készítése 20cm vtg., tömörítéssel tömörségi fok: 95%,
* Beton burkolatalap készítése 15cm vtg. Ckt minőségű betonból, utókezeléssel, bitumenemulziós permetezéssel,
* Hengerelt aszfalt kötőréteg készítése AC jelű keverékkel 6 cm vtg-ban, finiserrel terítve,
* Hengerelt aszfalt kopóréteg készítése AC jelű keverékkel 4 cm vtg-ban, finiserrel terítve,
* Süllyesztett útszegély készítése alapárok kiemelésével, beton alapgerendával C12-32/FN minőségű betonból előre gyártott beton szegélykőből, leágazásoknál kanyarodó ívek kialakításával,
* Útpadka rendezése 10cm vtg. M22 ZK terítésével és tömörítésével 0,5m széllességben szükséges az építendő útszakasz kétoldalán,
* Út melletti árok tisztítása, profilozása cca. 200fm hosszúságban,
* Az R/12-R18, R/16-R19-es útszakaszokon, és az R/24-es es épület sarkától az R/28-as épületig húzódó útszakaszon koptató réteg készítése szükséges a meglévő útburkolatra az alábbiak szerint:
* Meglévő útszakasz tisztítása, sérült részek felbontása, foltokban javítása, szintbe hozása aszfalt kötőréteg foltonkénti terítésével, bitumenemulziós permetezéssel,
* Hengerelt aszfalt kopóréteg készítése AC jelű keverékkel 6 cm vtg-ban, finiserrel terítve,
* U/3-as épület U/2-es épület felé eső oldalán húzódó útszakaszokon koptató réteg készítése szükséges a meglévő útburkolatra az alábbiak szerint:
* Meglévő útszakasz tisztítása, sérült részek felbontása, foltokban javítása, szintbe hozása aszfalt kötőréteg foltonkénti terítésével, bitumenemulziós permetezéssel,
* Hengerelt aszfalt kopóréteg készítése AC jelű keverékkel 6 cm vtg-ban, finiserrel terítve,
* Aszfalt szőnyeg és kiemelt szegélykő találkozásánál bitumenes hézagkiöntéssel,
* Főúti csatlakozástól indulva az 1. kapu elött húzódó és onnan egészen a 3-as kapuig tartó útszakaszokon koptató réteg készítése szükséges a meglévő útburkolatra az alábbiak szerint:
* Meglévő útszakasz tisztítása, sérült részek felbontása, foltokban javítása, szintbe hozása aszfalt kötőréteg foltonkénti terítésével, bitumenemulziós permetezéssel,
* Hengerelt aszfalt kopóréteg készítése AC jelű keverékkel 6 cm vtg-ban, finiserrel terítve,
* U/67-os épülettől az U/47-es épületig, továbbá az R/28- es épülettől az U/45-ös épületig húzódó útszakaszokon a meglévő harckocsi út sérült beton felületének javítása szükséges az alábbiak szerint:
* Meglévő útszakaszon a sérült részek felbontása,
* Ágyazat javítása 20cm vtg. M22 ZK terítésével, tömörítve, tömörségi fok: 95%,
* Felbontott részek javítása, szintbe hozása 25cm vtg. C40/50-bazalt zúzottkő–CP4/2,7-es minőségű beton terítésével, utókezeléssel együtt,
* Vízelvezetéshez út melletti árok tisztítása, profilozása cca. 200fm hosszúságban, az U/68 és U/69-es épületek előtt vezetve az ingatlan szélén lévő gyűjtőtóba.

2. sz. melléklet a BI/468-\*\*\*/2017. nyt. számú vállalkozási szerződéshez

**NYILATKOZAT**

Az 1997. évi LXXVIII. törvény 39/A.§ (6) bekezdésben foglaltak alapján nyilatkozom, hogy a ………………………………………………………………………………… tárgyú ……….nyilvántartási számú ……….. beszerzési azonosító számú vállalkozási szerződés szerinti építési tevékenység végzése során:

a.)\* az alábbi Alvállalkozó/Alvállalkozók tevékenységét vettem igénybe:

* …………………………………… (cég megnevezése, címe, adószáma)
* …………………………………… (cég megnevezése, címe, adószáma)
* …………………………………… (cég megnevezése, címe, adószáma)
* …………………………………… (cég megnevezése, címe, adószáma)
* …………………………………… (cég megnevezése, címe, adószáma)
* …………………………………… (cég megnevezése, címe, adószáma)
* …………………………………… (cég megnevezése, címe, adószáma)

b.)\* alvállalkozói tevékenységet nem vettem igénybe.

Tudomásul veszem, hogy a fenti munka végszámla kifizetésének feltétele a teljesítésben részt vevő alvállalkozó/alvállalkozók követelésének maradéktalan kiegyenlítése, valamint az alvállalkozói nyilatkozatok csatolása, melyek a számla kötelező mellékleteit képezik.

Kelt: ………………, 2017. …………… „…”

 ………………………………

 Cégszerű aláírás

\*Az a.) vagy b.) pont egyikét töltse ki. A b.) pont választása esetén aláhúzással jelöljön.

3. sz. melléklet a BI/468-\*\*\*/2017. nyt. számú vállalkozási szerződéshez

**NYILATKOZAT**

Alulírott …………………………………….. (Vállalkozó), melyet képvisel: ……………

**az alábbi nyilatkozatot teszem:**

A Vbt. 105. § (3) bekezdése alapján nyilatkozom, hogy a ….. számú Vállalkozási szerződés teljesítésében az alábbi alvállalkozók vesznek rész:

Alvállalkozó adatai:

Neve:

Címe:

Adószáma:

Bankszámlaszáma:

Nyilatkozom, hogy a fenti alvállalkozó(k) nem állnak a közbeszerzési eljárás során meghatározott kizáró okok hatálya alatt.

Tudomásul veszem, hogy a Vbt. 105. § (3) bekezdése alapján a szerződés teljesítésének időtartama alatt köteles vagyok a Megrendelőnek minden további, a teljesítésbe bevonni kívánt alvállalkozót előzetesen bejelenteni és a bejelentéssel együtt nyilatkozom arról, hogy az általam igénybe venni kívánt alvállalkozó nem áll a kizáró okok hatálya alatt.

Kelt: ………………, 2017. …………… „…”

|  |
| --- |
| ……………………………… |
| cégszerű aláírás |